KOMISIJOS REGLAMENTAS (EB) Nr. 2044/2004
2004 m. lapkričio 29 d.
nustatantis koregavimo koeficientus visų tradicinių operatorių atskaitos kiekiams pagal bananų importo A/B ir C tarifines kvotas 2004 metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo (1), ir ypač į jo 20 straipsnį,
atsižvelgdama į 2001 m. gegužės 7 d. Komisijos reglamentą (EB) Nr. 896/2001 dėl Tarybos reglamento (EEB) Nr. 404/93 dėl bananų importo į Bendriją (2) režimo taikymo taisyklių, ir ypač į jo 5 straipsnio 3 dalį,
kadangi:
(1)
2001 m. gegužės 7 d. Komisijos Reglamento (EB) Nr. 896/2001, nustatančio Tarybos reglamento (EEB) Nr. 404/93 taikymo išsamias taisykles dėl bananų importavimo į Bendriją tvarkos, 4 straipsnio 1 dalimi nustatomas metodas, pagal kurį kiekvienam tradiciniam A/B ir C operatoriui apskaičiuojamas atskaitos kiekis 2004 ir 2005 metams, remiantis operatorių importo vidurkiu atskaitiniais metais;
(2)
remiantis valstybių narių ataskaitomis, pagal Reglamento (EB) Nr. 896/2001 5 straipsnio 2 dalį, atskaitos kiekių suma 2004 metams nustatoma 2 197 147,342 tonų visiems tradiciniams operatoriams A/B ir 630 713,105 tonų tradiciniams operatoriams C;
(3)
nukrypstant nuo Reglamento (EB) Nr. 896/2001 5 straipsnio 3 dalies nuostatos, 2003 m. lapkričio 19 d. Komisijos Reglamentas (EB) Nr. 2036/2003 (3) nenustatė korekcinių koeficientų, taikytinų tradicinių operatorių, kuriems taikomos A/B ir C kvotos, referenciniam kiekiui, 2004 metams, siekiant leisti atitinkamų priemonių, skirtų išimtiniems atvejams, priėmimą bei siekiant įvertinti vykdomas teismines procedūras;
(4)
2004 m. A/B ir C tarifinėms kvotoms yra atitinkamai 5 731,658 tonos ir 5 642,248 tonos. Dėl to pagal Reglamento (EB) Nr. 896/2001 5 straipsnio 3 dalį turi būti nustatytas pritaikymo koeficientas ir pritaikytas kiekvienos iš A/B ir C kategorijų tradicinių operatorių atskaitos kiekiams ir atšauktas Reglamentas (EB) Nr. 2036/2003;
(5)
turėtų būti išduotos importo licencijos turimam kiekiui;
(6)
šio reglamento sąlygos turi įsigalioti nedelsiant, kad leistų nedelsiant išduoti importo licencijas;
(7)
šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Pagal Reglamento (EEB) Nr. 404/93 18 straipsnyje numatytas A/B ir C tarifines kvotas Reglamento (EB) Nr. 896/2001 5 straipsnio 3 dalyje numatytas koregavimo koeficientas 2004 metams yra:
-
kiekvienam tradiciniam A/B operatoriui: 1,00261,
-
kiekvienam tradiciniam C operatoriui: 1,00894.
Valstybių narių kompetentingos įstaigos ne vėliau kaip iki 2004 m. gruodžio 3 d. praneša suinteresuotiesiems operatoriams apie remiantis šiuo straipsniu pakeistą atskaitos kiekį.
2 straipsnis
Operatoriai gali pateikti paraiškas 2004 m. gruodžio 7 ir 8 d.
Kad būtų priimtos tradicinių operatorių paraiškos, jose turi būti nurodytas kiekis, ne didesnis negu skirtumas tarp atskaitos kiekio, pranešto pagal 1 straipsnio nuostatas, ir viso kiekio, suteikto šiam tradiciniam operatoriui pagal 2004 metų importo licencijas.
Nacionalinės institucijos turi nedelsiant išduoti importo licencijas.
3 straipsnis
Reglamentas (EB) Nr. 2036/2003 turi būti panaikintas.
4 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 29 d.